**Uudessa Ford Fiesta Vanissa yhdistyvät luokkansa johtava polttoainetaloudellisuus, huoliteltu ulkonäkö ja älykkäät teknologiat**

* Tyylikäs uusi Fiesta Van on ketterä, hyvännäköinen ja taloudellinen ajoneuvo, jonka kaikkien dieselmoottoreiden CO2 -päästöt ovat alle 100 g/km ja polttoaineen kulutus 3,7 litraa/100 km\* tai vähemmän
* Fiesta Vaniin on ensimmäistä kertaa saatavana uusi 1,5-litrainen 75-hevosvoimainen Duratorq TDCi –dieselmoottori ja Fiesta ECOnetic Van –versio, joka on vieläkin taloudellisempi: 3,3 litraa/100 km ja CO2 -päästöt 87 g/km
* Fiesta Vanissa useita teknologioita ensimmäisenä segmentissään: SYNC-yhteydenpitojärjestelmä hätäaputoiminnolla, Active City Stop -törmäyksenestojärjestelmä, turvallisempaan ajamiseen rohkaiseva MyKey (Suomen mallistoon myöhemmin) sekä korkiton tankkaus ja peruutuskamera

**Helsinki, 9.1.2013** – Uusi Ford Fiesta Van on ketterä ja tyylikäs pikkupakettiauto, joka tuo luokkansa johtavan polttoainetaloudellisuuden ja segmentissään useita uusia teknologioita Euroopan teille alkuvuodesta 2013.

Kaikkien Fiesta Vanin dieselmoottoreiden CO2-päästöt ovat alle 100 g/km ja polttoaineen kulutus 3,7 litraa/100 km\* tai vähemmän. Fiesta ECOnetic Vanin CO2 -päästöt ovat vain 87 g/km ja polttoaineen kulutus 3,3 litraa/100 km, mikä on luokkansa alhaisin.

“Uusi Fiesta Van on tyylikäs pikkupakettiauto monenlaisiin kuljetustarpeisiin”, kertoo Nick Readings (Commercial Vehicle Marketing Manager, Ford of Europe). “Auto on monipuolinen, luotettava ja käyttökustannuksiltaan alhainen.”

Fiesta Vanin tavaratilan tilavuus on kuutiometri. Tavaratilassa on väliseinä ja neljä kiinnityskoukkua tavaroille. Ne täyttävät kansainväliset kuormanrajoitinstandardit. Lisäksi tavaratilassa on kestävä kumimatto ja sivuseinien verhoilu. Siinä pystyy kuljettamaan 1,3 metriä pitkiä esineitä ja sen kokonaiskantavuus on 485–508 kg, joten tilaa on isoillekin esineille.

Fiesta Vanin moottorivalikoimaan kuuluvat uusi 75-hevovoimainen 1,5 litran Duratorq TDCi -dieselmoottori, saman moottoriperheen 1,6 litran 95-hevosvoimainen versio sekä 1,25 litran 82-hevosvoimainen Duratec-bensiinimoottori. Taloudellisimmassa ECOnetic Van-mallissa on 95-hevosvoimainen 1,6 litran Duratorq TDCi ECOnetic -dieselmoottori, Auto-Start-Stop-toiminto, aerodynaaminen pohjalevy ja pyöräkotelot sekä matalan vierintävastuksen renkaat.

Uudessa Fiesta Vanissa on monia sellaisia teknisiä ominaisuuksia, joita on harvemmin nähty tässä segmentissä.Siinä on [Ford MyKey](https://www.youtube.com/watch?v=G7TuCJAVP2A) (Suomen mallistoon myöhemmin) sekä Ford SYNC -yhteydenpitojärjestelmä. Onnettomuustilanteessa [Ford SYNCin hätäaputoiminto](http://www.youtube.com/watch?v=3HgJuy3sVnM&feature=relmfu) yhdistää Bluetoothilla järjestelmään liitetyn puhelimen suoraan paikalliseen hätäkeskukseen ja kommunikoi sen kanssa paikallisella kielellä. Autoon on myös saatavana [Active City Stop](http://www.youtube.com/watch?v=3sv7fshptVM), joka auttaa kuljettajaa estämään törmäyksiä alhaisissa nopeuksissa, mäkilähtöavustin, korkiton tankkaus ja peruutuskamera.

Dynaamisen uuden Fiesta Vanin muotoilu henkii Fordin globaalia muotokieltä laserleikattuine LED-ajovaloineen, konepellin muotoineen ja valinnaisvarusteena saatavine 17 tuuman kevytmetallivanteineen. Fordin asiantuntijat ovat uudistaneet auton sisätilat. Vaihteenvalitsimen paikkaa on vaihdettu, uudessa keskikonsolissa on käsinoja ja materiaaleja ja näyttöjä on uusittu

Uuden Fiesta Vanin toimitukset alkavat tammikuussa. Autoverollinen suositushinta vaihtelee 14.863,93 – 18.522,32 euron välillä.

# # #

\* Ilmoitetut polttoaineen kulutusluvut ja CO2-päästöarvot on mitattu Euroopan komission direktiivin (EC) 715/2007 asettamien teknisten vaatimusten mukaisesti. Luvut voivat erota maailman muiden alueiden luvuista johtuen alueiden eri ajosykleistä ja säännöksistä.

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 172 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com

|  |
| --- |
|  |